## La Generalitat coordina l’enviament dels 2.800 voluntaris sol·licitats pels ajuntaments per a cobrir les necessitats d’este cap de setmana

*** La Plataforma del Voluntariat oferix el material de protecció i l’equipament en la Ciutat de les Arts i les Ciències, des d’a on partixen amb autobús al municipi assignat
* Més de 15.000 voluntaris han participat en tasques de neteja i suport des de dissabte passat, en resposta a les demandes dels ajuntaments afectats**

La Generalitat ha coordinat ja l’enviament dels 2.800 voluntaris i voluntàries que han sol·licitat els ajuntaments afectats per la DANA per a cobrir les necessitats durant este cap de setmana.

Amb la finalitat d’evitar col·lapses i garantir una col·laboració eficaç i segura, la Generalitat coordina des del passat dia 2 de novembre el treball dels voluntaris a través la web [Som Solidaritat](https://somsolidaritat.gva.es/va/), en la qual s’activa cada jornada el nombre d’efectius de personal civil que demanen els ajuntaments.

El personal voluntari ha de registrar-se en este [enllaç](https://enterticket.net/voluntariosdana/venta.php?c=368063382757&h=3b6ce1d7f308659) i, ja inscrit, acudir al punt habilitat en la Ciutat de les Arts i les Ciències per a arreplegar el material de protecció, l’equipament de neteja i partir en l’autobús assignat.

D’esta manera, la Generalitat i la Plataforma del Voluntariat de la Comunitat Valenciana canalitzen les sol·licituds segons la demanda diària dels ajuntaments, amb els quals contacten prèviament per a coordinar i conéixer els efectius que necessiten.

Una vegada cobert el nombre d’efectius necessaris en cada jornada, el sistema no permet subscripcions fins als dies successius, segons la demanda municipal.

Este sistema digital ha sigut activat davant la necessitat de coordinar la massiva disposició civil per a participar en les tasques de neteja dels municipis assolats per la DANA, així com per a evitar interferències amb els efectius professionals que treballen en les zones afectades.

Durant l’última setmana, la Generalitat ha mobilitzat, a través d’esta plataforma, més de 15.000 persones repartides entre tots els municipis afectats.

Fecha: 09/11/2024